VIRON PASTORIT AREENALLA Kärt Tamm ja Veikko Võsu 1/2
Hei! Tervetuloa seuraamme.
Tänään aiheemme on Pyhä Henki uskovan elämässä.
Kanssani on Veikko Võsu Nõmmen baptistiseurakunnasta.
Hei Veikko! Mukava kun pääsit tulemaan.
Hei Kärt! Oli mukava tulla. - Kysyin erilaisilta uskovilta -
mitä Pyhä Henki merkitsee heille. Sain hyvin erilaisia vastauksia.
Yksi sanoi, että Pyhä Henki on uskollisuus.
Toinen sanoi, että Pyhä Henki on neuvonantaja kaikissa asioissa.
Sanottiin, että Pyhä Henki kertoo totuuden suhteessa syntiin.
Joku kertoi, ettei hänellä ole yhteyttä Pyhään Henkeen.
Sinulla on yhteys Pyhään Henkeen. Muistatko ensimmäisen hetken, -
kun koit Pyhän Hengen elämässäsi?
Muistan kyllä. Se tapahtui kiinnostavassa ympäristössä, -
sillä se oli lapsuuteni kotiseurakunta, -
baptistiseurakunta Tallinnassa.
Siellä oli vierailemassa Bill Bright Campus Crusadesta.
Hän puhui Pyhällä Hengellä täyttymisestä.
Ainakin minä kuulin silloin ensimmäistä kertaa -
sellaisen termin tai lauseen kuin Pyhällä Hengellä täyttyminen.
Miten vanha olit? - Taisin olla 16-vuotias.
Hän pyysi niitä nousemaan, jotka halusivat täyttyä Hengellä.
Olin sillä hetkellä jostain syystä sivuhuoneessa -
enkä kokoussalin puolella.
Olin sivuhuoneessa aivan yksin.
En tiedä moniko salissa nousi, mutta minä nousin seisomaan.
En osaa kuvailla tarkalleen, mitä siellä tapahtui.
Tunnetasolla ei yhtään mitään.
Nousin ylös, rukoilin ja toistin perässä mitä pyydettiin.
Jonkinlainen rauhan taso kuitenkin kasvoi.
Se oli ensimmäinen kokemus.
Puhuin hiljan Elämän sanan entisen pastorin kanssa, -
joka kertoi uskoontulostaan 1981. Se oli Neuvosto-Viron aikaa.
Kristittyjä medioita ei ollut eikä saanutkaan olla.
Tuolloin häirittiin myös muita medioita, -
jotka poikkesivat valtavirrasta.
Tämä pastori sattui avaamaan erään radiokanavan.
Radiosta tuli ylistyslaulu, joka muutti häntä suuresti.
Hän tunsi, miten joku tuli huoneeseen.
Hän oli katkera ja vihainen ihmisille, mutta sillä hetkellä -
hän alkoi rakastaa ihmisiä. Kun kuulen tällaisia tarinoita, -
toivon, että oma pelastumiseni olisi ollut samanlainen.
Pastori kertoi, että sillä hetkellä hänen elämänsä muuttui.
Kysyin, ovatko asiat edelleen samalla tavalla nyt, 2017.
Eivät ole, vaikka hän niin toivoi.
Sitä voi verrata ensirakkauteen. Kaikki tuntuu mahdolliselta, -
kun Jumala koskettaa ensimmäisen kerran.
Sitten koittaa arki ja mietimme kuuleeko Jumala meitä.
Se hämmentää meitä. Jumala tuntuu kaukaiselta.
Onko se tuttu tunne sinulle? - Todella tuttu.
Kysyit ensikokemuksestani Pyhän Hengen kanssa.
Sillä hetkellä se oli minulle tietämättäni teema.
Se pieni kokemus oli siellä. Sitten tulivat toiset ajat, -
ja se sama juttu, mistä juuri puhuit, katosi.
Vuonna 1996, eli noin 7-8 vuotta myöhemmin, -
voin sanoa täyttyneeni sillä tavalla, -
kuin siitä kerrotaan, uudestaan, selkeästi ja täydellisesti.
Apostolien tekojen 8. luvussa kerrotaan, -
että uskovat kastettiin Jeesuksen nimeen, -
ja täyttyivät Hengellä vasta, -
kun apostolit panivat kätensä heidän päälleen.
Tämän kokemuksen sain vuosia myöhemmin.
Se muutti elämääni suuresti.
Se tuntuu siltä, kuin joku tulisi sisimpääsi elämään.
Olo on todella kevyt, aivan kuten ystäväsi kertoi.
Ystävällisyys ja hyväntahtoisuus, tahto tehdä toisille -
kuten toivoisi itselle tehtävän.
Se ei ole vain Jumalan meille antama ohje, -
vaan se on nyt sisimmässäni.
Yksi tärkein asia uskovan elämässä on pyytää, -
että Jumalan henki tulisi asumaan hänen sisimpäänsä.
Se on ainoa keino ylipäänsä elää. Kun Jeesus lähti, Hän sanoi, -
että pyytäisi Isää lähettämään meille toisen lohduttajan, -
yhden kolmesta persoonasta, joita ovat Isä, Poika ja Pyhä Henki.
Jumalan oma persoona tulee asumaan meihin.
Pyhä Henki tulee meihin.
Moni seurakunta ja kirkko ei ole ottanut sitä tällä tavalla.
Ei puhuta Pyhästä Hengestä, sitä pidetään jonain voimana -
tai Jumalan vaikutuksena meissä. Se ei ole tätä.
Raamattu puhuu persoonasta, ja Hän tulee meihin, kun pyydämme.
Pyhä Henki on se, joka muuttaa elämämme.
On tärkeää ymmärtää tämä. Kun Jeesus sanoo jotain, -
katsomme tarkasti, mitä Hän puhuu Uudessa testamentissa, -
pyrimme noudattamaan sitä ja saamaan siitä paljon.
Jostain syystä osa on kuitenkin mennyt meiltä ohi korvien, -
ja Pyhän Hengen teema on ohitettu monissa seurakunnissa.
Se on virhe. Sen voi kuitenkin korjata, -
kun annamme Pyhälle Hengelle tilaa ja Hänelle kuuluvan paikan -
ja tunnustamme, että Jumala on läsnä Pyhässä Hengessä, -
ja pyydämme Häntä toimimaan.
Ihmisellä voi olla suuri halu muuttua, tulla paremmaksi, -
vapautua kiusauksista, elää Jumalan sanan määräysten mukaan.
Ihmisellä ei kuitenkaan ole voimaa toteuttaa sitä.
Meillä on baptistitausta aina lapsesta saakka.
Kasvoin baptistiseurakunnassa ja sinun isoisäsi -
on Robert Võsu, baptistipastori ja baptistiseurakuntien johtaja.
Vietit paljon aikaa seurakunnassa. Voin kertoa lapsuudestani, -
että uskoin, että käskyjen täyttäminen -
on tie taivaaseen. Uskoin niin pitkään elämässäni.
Olin tietysti kuullut Pyhästä Hengestä, -
ja 12-vuotiaana täytyin Hengellä ja sain kielilläpuhumisen lahjan.
En osannut käyttää sitä arjessa, ja kävi niin kuin englannin kanssa.
Kun vierasta kieltä käyttää, sitä osaa hyvin, -
jos sitä ei käytä aikoihin, taito heikkenee.
Samoin on Pyhän Hengen kanssa, kun taitoa ei kehitä elämässä.
Pyhä Henki on hellävarainen, Hän ei pakota meitä mihinkään.
Minä käännyin käskyjen puoleen saadakseni autuuden, -
en Pyhän Hengen puoleen. Sanoit, että kun yrittää -
tehdä jotain omin voimin ja jos sinua lyödään, -
pitää kääntää toinenkin poski. Järjellä ymmärtää, -
että näin pitäisi tehdä aina, mutta aina siihen ei vain pysty.
Miten sinä suhtauduit käskyihin ja perinteisiin?
Jatko oli kiintoisa prosessi.
Olin jonkin aikaa etäämpänä Jumalasta, -
tai oikeastaan seurakunnasta. Uskon, että Jumala oli kanssani.
Sanassahan sanotaan, että Hän ei hylkää meitä.
Mutta seurakunnasta etäännyin, ja nuorten tavoin etsin totuutta.
Olin huomannut, että käskyjen alaisena -
en ollut se, joka halusin olla.
Näin sen tason, jolla vaatimukset olivat, -
niin kuin Jeesus puhui esimerkiksi Vuorisaarnassa.
Jeesus kertoi, mitä Mooses sanoi murhaamisesta, -
mutta sanoi, että kuka vihaa veljeään tai sanoo hulluksi, -
ansaitsee helvetin tulen.
Mietin, että hetkinen. Tämä standardi on niin korkea, -
etten yllä siihen ikinä. - Se ei onnistu omin voimin.
Ja toinen esimerkki siitä, mitä Mooses sanoo aviorikoksesta.
Jeesus sanoi kuitenkin: Mutta minä sanon teille.
Jos katsoo naista himoiten, on jo tehnyt aviorikoksen sydämessään.
Mietin, miten paljon minä ja ihmiset yleensä katsovat -
vastakkaista sukupuolta. Tämä koskee miehiä ja naisia.
Ja jollemme noudata Jumalan tahtoa paremmin -
kuin fariseukset ja kirjan- oppineet, emme pääse taivaaseen.
Jeesus nostaa riman niin ylös, -
että yrittäessään omin voimin täyttää käskyt -
ihminen ei onnistu siinä.
Kun luemme Luukkaan evankeliumia eteenpäin, -
Jeesus sanoo selkeästi evankeliumin lopussa, -
että ihmiselle se on mahdotonta, Jumalalle kaikki on mahdollista.
Jumala teki sen mahdolliseksi Kristuksen ristinkuolemalla -
ja lähettämällä Pyhän Hengen meille, sisimpäämme, -
jotta alkaisimme täyttää käskyjä.
Ei kuitenkaan käskyjen noudattamisen vuoksi, -
vaan koska Pyhä Henki kirjoittaa käskyt sydämeemme -
ja antaa voiman täyttää ne. Vielä yksi asia.
Pyhällä Hengellä täyttynyt on kaikkein luonnollisin ihminen.
Siksi, koska Jumala on luonut jokaisen ihmisen.
Hän loi meidät ainutlaatuisiksi.
Kun Jumala, joka on luonut meistä jokaisen, -
tulee sisimpäämme, Hän tekee meistä juuri sellaisia, -
kuin millaisiksi Hän alun perin meidät suunnitteli.
Kaikenlaiset ennakkoluulot katoavat, -
samoin itsensä väheksyminen ja yliarvostaminen ynnä muu.
Nämä katoavat, kun Jumalan henki elää sisimmässämme.
Tämä oli se asia, joka kiehtoi minua -
ja joka näytti minulle, että Gal. 3. luku on totta, -
että ne, jotka yrittävät täyttää käskyt, ovat kirouksen alaisia.
Joka tänään sanoo täyttävänsä 10 käskyä, on kirouksen alainen.
Emme halua sanoa, että käskyjä ei pitäisi täyttää.
Mutta jos ihminen rakentaa itsensä käskyjen varaan -
ja pitää itseään vanhurskaana, -
se ei toimi niin. Usko Jeesukseen on ainoa tie.
En tiedä onko se hyvä vai huono asia, hyvä varmaankin.
On tärkeää ymmärtää tämä, sillä valitettavasti historiassa -
on ollut pitkään vallalla sellainen käsitys, -
että kun täytämme käskyt, kaikki on hyvin ja Jumala ottaa vastaan.
Ei. Hän kutsuu meidät tällaisina. Hän tekee meidät kelvollisiksi.
Hän vie työnsä meissä loppuun, kun ihminen antautuu Jumalalle -
ja antaa Hänen muuttaa itseään.
Moni kysyy miten se onnistuu.
Se on yksinkertaista. Minä vain pyydän Jumalalta.
Tule sisimpääni ja ala muuttamaan minua.
Miten usein pyydät sitä?
Rehellisesti sanottuna pyydän sitä usein.
Joskus joka päivä. Joka aamu.
Koska kun ymmärrän, että Jumalan henki tulee, -
se ei aina tapahdu tunnetasolla, -
otan sen vastaan myös uskossa. Uskon, mitä on kirjoitettu: -
anovalle annetaan. Sitten Hän tulee sisimpääni -
ja tiedän, että Hän toimii kauttani.
Minun on vain avattava sydämeni Jumalalle.
Kysyit milloin tai miten usein.
Yritän pitää sen aina mielessä, jotta muistaisin pyytää sitä.
Eikä Hän lähde noin vain pois.
Jos emme korjaa tietoisesti typeryyksiämme, Hän ei lähde.
Tietyssä mielessä voimme verrata asiaa autoon.
Kun tankki on puolillaan, autolla voi vielä ajaa.
Mutta kun bensa loppuu, auto jää seisomaan.
Joku kertoi hyvän esimerkin. Mersu on oikea superauto.
Se on tavallisten ihmisten autojen ikoni.
Siinä on hieno design, mukavat istuimet, -
hyvät stereot, kaikki on viimeisen päälle.
Mutta jos moottori puuttuu, se ei liiku minnekään.
Sama juttu ihmisen kanssa.
Kaikki voi olla hyvin, mutta ilman Pyhää Henkeä -
hänellä ei ole voimaa elää elämää, josta Jeesus puhui.
Elämän hedelmät näkyvät ihmisen elämässä.
Jos puhumme ihannetapauksesta, mikä on sinun unelmasi?
Millaisia hengen hedelmiä haluaisit tai mitä sinulla on?
Vaikea kysymys! Joku muu osaisi kertoa, mitä minulla on.
Hengen hedelmistä haluaisin ehdottomasti nähdä, -
puhuit aiemmin toisenkin posken kääntämisestä, -
haluaisin olla rauhallisempi.
Kun joku käy hermoilleni tai ärsyttää minua -
tai tieten tahtoen äksyilee tai tekee muuta vastaavaa, -
etten reagoisi siihen. Nykyään olen jo parempi siinä.
Kyse ei ole itsekontrollista, tai jossain mielessä kyllä, -
vaan pikemminkin toisen osapuolen ymmärtämisestä.
Jos joku esimerkiksi ärsyttää minua jatkuvasti -
tai äksyilee, näen, että hän tietää, mitä tekee.
Ennen räjähdin heti, kun huomasin sen.
Poltin niin sanotusti päreeni.
Nykyään yritän ymmärtää miksi hän tekee niin, -
mikä on tausta, mistä se johtuu, ja yritän päästä lähelle syytä.
Lasta ei pidä heittää pois pesuveden mukana, -
vaan pitää yrittää löytää se perimmäinen syy -
ja puhua siitä.
Tällaista puolta haluaisin nähdä enemmän itsessäni.
Mitä teet tehtyäsi syntiä?
Heti ensimmäiseksi menen Jeesuksen ristin juurelle.
Parannuksenteko? - Heti. - Mitä sitten? - Saan armon.
Saat anteeksi. - Niin. Saan anteeksi ja uudistun.
Kokemuksen perusteella voin kertoa, -
että saan heti anteeksi, mutta hengen ja ajatusten tasolla -
se kestää jonkin aikaa. Kun olen eksynyt tietoisesti, -
tehnyt tietoisesti jotain, mikä ei ole Jumalalle mieleen, -
silloin voi kestää jonkin aikaa, että saan rauhan takaisin.
Se ei tapahdu automaattisesti. Eikä armon kanssa pidä leikkiä.
Elämme vääjäämättä tässä maailmassa, -
kiusausten, harhaluulojen ym., anteeksiantamattomuuden keskellä.
Anteeksi antaminen ei ole minulle ongelma.
On kuitenkin mentävä heti Jeesuksen luo.
Olemme puhuneet seurakunnassa, että kun lankeaa, -
tekee syntiä, vaikkakin tiedostamatta, -
toistuvasti, ja se on ties monesko kerta, -
olkoonpa se viidessadas tai viidessadastuhannes kerta, -
tule heti seurakuntaan, Kristuksen luo, uskovien luo.
Rukoillaan ja pyydetään, että Jumala uudistaa -
ja voit tehdä parannuksen ja että Jumalan henki tulee -
ja täyttää entistä voimakkaammin, jottet enää lankeaisi.
Onko synnitön elämä hengessä mahdollinen?
Pääsemmekö joskus tasolle, jolla emme enää tee syntiä?
Yksi ihminen on onnistunut siinä. Jeesus Kristus.
En tiedä muita, en menneestä, nykyisestä tai tulevasta ajasta.
Olen samaa mieltä. Puhuin eilen Abeba Russomin kanssa, -
hän on kotoisin Afrikasta, mutta asuu nykyään Ruotsissa.
Hänen elämässään tai hänessä toimivat -
monet Hengen lahjat.
Profetointi, tiedon sanat, parantamisen armolahja.
Kysyin millaista hänen elämänsä on. "Yliluonnollista", hän sanoi.
Yliluonnollisuus oli normaalia hänen elämässään.
Kysyin onko hänellä, jonka kautta Jumala tekee ihmeitä, -
joka kannustaa ihmisiä ja profetoi ihmisille, -
onko hänelläkin ongelmakohtia. Hän sanoi että totta kai on.
Hän selviää niistä Pyhän Hengen kanssa ja parannuksen avulla.
Se tuntuu olevan avain hengessä elämiseen.
Näin on. Kaksi asiaa on tärkeä erottaa toisistaan.
Jumalan antamat Hengen lahjat, kuten esimerkiksi profetointi, -
parantamisen armolahja jne.
Ne eivät ole sidoksissa henkilöön, -
Jumala vain käyttää henkilöä.
Hengen hedelmät, ihmisen omat hedelmät, ovat hänen elämänsä.
Ne voivat olla erilaisia. Jumala voi käyttää ketä vain, aasiakin.
Hän saa kivetkin puhumaan, mutta se ei tarkoita, että aasi on pyhä.
Tai että kivet ovat pyhiä.
Ihmisen täytyy pyhittäytyä ja erottautua Jumalalle -
henkilökohtaisen suhteen kautta.
Sitä Jumala odottaa meiltä ja siihen Hän kutsuu meitä.
Raamatussa on totinen kohta, jossa Jeesus sanoo, -
että viimeisellä tuomiolla monet sanovat tehneensä voimatekoja -
Jeesuksen nimessä.
Jeesus käskee heidät pois, sillä Hän ei tunne heitä.
Eli ne lahjat, joista puhuit, ne ovat Jumalan lahjoja, -
jotka toimivat, henkilöön ja tapaan katsomatta.
Se, millainen ihmisen elämä on, on aivan eri juttu.
Tämä täytyy ymmärtää, jottemme sekoita näitä asioita.
Katso, millainen itse ihminen on.
Otetaan pois Jumalan antamat lahjat.
Katsotaan, onko hän ihmisenä rakastava, anteeksiantavainen, -
myötätuntoinen, auttavainen, sellainen kuin Jeesus -
kaikessa hyvässä mielessä. Tunteeko hän sääliä?
Tuleeko hän ja ojentaa kätensä, -
kääntääkö hän toisenkin poskensa?
Tämä tarkoittaa tilanteita, kun henkilön kunniaa loukataan.
Räjähtääkö hän vai sanooko, ettei se haittaa, -
kyllä minä kestän tämän. Nämä ovat niitä ominaisuuksia, -
joita voimme nähdä henkilön elämän hedelminä.
Näemme, onko hänen ympärillään ihmisiä, jotka kertovat, -
että hän on auttanut heitä.
Jeesus sanoi, että he kävivät Hänen luonaan vankilassa, -
antoivat ruokaa nälkäiselle. Milloin he näkivät Jeesuksen?
Kun he auttoivat vähäisimpiä. Nämä ovat niitä hedelmiä.
Uskovan elämä tarkoittaa elämistä muille, ei itselle.
Tehdään yhteenveto, mitä Pyhä Henki tekee elämässämme.
Hän herättää synnintuntoon, parannukseen -
auttaa jokapäiväisessä elämässä pienissäkin asioissa.
Hän muuttaa sydäntämme, jotta haluamme täyttää käskyt, -
ilman pakkoa. Tämän lisäksi Hän saa meidät -
kasvamaan täydelliseen Kristuksen kaltaisuuteen, -
samanlaiseksi kuin Kristus. Siihen Hän haluaa johtaa meitä.
Ja siksi Hän elää meissä.
Tässä oli tämänkertainen Viron pastorit areenalla.
Seurassani oli pastori Veikko Võsu -
ja minä olen Kärt Tamm. Jos koet aiheemme tärkeäksi, -
tue TV7:n ohjelmia.
Kiitos seurasta, nähdään seuraavassa jaksossa.
Suomennos: Maria Peltokangas